கேள்வி: மகரம் மயங்கா னகரத் தொடர்மொழி பற்றி விளக்கவும்.
பதில்: மகரம் என்னும் சொல் 'ம்' என்னும் மெய்யழுத்தைக் குறிக்கும். மொழியின் சொல்லின் இறுதியில் வரும் மகரம் னகர எழுத்தாக மயங்கி வரும். எடுத்துக்காட்டு - அறம் செய்யான் ''அறன் அழீஇ'', ''அறன் வலியுறுத்தல்'', ''புறனடை'' - என்பன மயங்கி வந்தன. இப்படி மயங்காமல் வரும் னகரத் தொடர்மொழிகள் ஒன்பது எனத் தொல்காப்பியம் வரையறுத்துக் கூறுகிறது. மகரத் தொடர்மொழி மயங்குதல் வரைந்தனகரத்தொடர்மொழி ஒன்பஃது என்பபுகர் அறக் கிளந்த அஃறிணை மேன (தொல்காப்பியம் 82) இவற்றிற்கு எடுத்துக்காட்டாக உரையாசிரியர் தரும் சொற்கள் இவை. அழன் ஈமத் தீ, எகின் அன்னம் என்னும் பறவை புளியமரம், குயின் மழைமேகம், செகின் செகில் எனக் எனக் கூறப்படும் திமில், காளைமாட்டுக் கொட்டேறி பயின் அரக்கு, புழன் பிணம், விழன் விழல் என்னும் பேய்க்கரும்பு. இது நாணல், நாணாத்தட்டை எனவும் கூறப்படும், கடான் காட்டெருமை யானை மதத்தைக் குறிக்கும் கடாம் என்னும் சொல் கடான் என மயங்கும், வயான் கருவுற்றிருக்கும் பெண்களுக்கு மண் தின்னத் தோன்றும் ஆசை - இவை இளம்பூரணர் தரும் எடுத்துக்காட்டுகள். எகின், செகின், விழன், பயின், குயின், அழன், புழன், கடான், வயான் - ஆகியவை ன்-ம் மயங்காத சொற்களுக்கு நச்சினார்க்கினியார் தரும் எடுத்துக்காட்டுகள். தொல்காப்பியம், எழுத்ததிகாரம், நச்சினார்க்கினியார் உரை, பக்கம் 99